Garèng : Wèh, kaum importir kuwi sing akèh-akèh mêsthine iya Lônda grès, sing ulêse isih kaya kèju kae, dadi iya lumrah saupama durung ngrêti nyang gêdhungdhang-gêdhungdhonging bangsane dhewe kiyi, dadi yèn banjur ana panuwunan sing kaya ngono kuwi, dhasar rupane sajak kêna dipracaya, apa manèh yèn bangsane sing kathokan lan gundhulan, têmtune iya enggal-enggal diwangsuli: bolih, hur, bolih, kapan mulai, sèh.
